Jon Ranheimsæter er sønn av tegneren og grafikeren Ørnulf Ranheimsæter. Han studerte engelsk, spansk og religionshistorie ved Universitetet i Oslo. Etter å ha vært forlagsredaktør i et lite norsk forlag fra 1973 til 1975, ble han student ved Den grafiske Højskole i København der han var ferdig i 1977. Han var siden avistegner i det danske Dagbladet Børsen og ble frilans illustratør i 1984, samme år som han debuterte med bildeboka . Han har etter det illustrert en stor mengde bøker for barn, deriblant til tekst av Rudyard Kipling, ei bok som kom på norsk i 1988 under tittelen , tegneserien i 1989, Jon Sveinbjørn Jonssons bøker om Rein og Jørn Jensens lettlestbøker om fotballspilleren Kasper. Han har også tegnet til en rekke bildebøker og nyillustrert de danske oversettelsene av Arne Svingens populære bøker om Hubert.